CELEX: 62016CN0622
Language: el
Date: 2016-11-25 00:00:00
Title: Υπόθεση C-622/16 P: Αναίρεση που άσκησε στις 25 Νοεμβρίου 2016 η Scuola Elementare Maria Montessori Srl κατά της αποφάσεως που εξέδωσε το Γενικό Δικαστήριο (όγδοο τμήμα) στις 15 Σεπτεμβρίου 2016 στην υπόθεση T-220/13, Scuola Elementare Maria Montessori κατά Επιτροπής

6.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/16
            
         Αναίρεση που άσκησε στις 25 Νοεμβρίου 2016 η Scuola Elementare Maria Montessori Srl κατά της αποφάσεως που εξέδωσε το Γενικό Δικαστήριο (όγδοο τμήμα) στις 15 Σεπτεμβρίου 2016 στην υπόθεση T-220/13, Scuola Elementare Maria Montessori κατά Επιτροπής
   (Υπόθεση C-622/16 P)
   (2017/C 038/21)
   Γλώσσα διαδικασίας: η ιταλική
   
      Διάδικοι
   
   
      Αναιρεσείουσα: Scuola Elementare Maria Montessori Srl (εκπρόσωποι: E. Gambaro, F. Mazzocchi, avvocati)
   
      Λοιποί διάδικοι στην αναιρετική διαδικασία: Ευρωπαϊκή Επιτροπή, Ιταλική Δημοκρατία
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη απόφαση με την οποία απορρίφθηκε η προσφυγή την οποία υπέβαλε η Scuola Elementare Maria Montessori και, ως εκ τούτου, να ακυρώσει την απόφαση 2013/284/ΕΕ της Επιτροπής (1) κατά το μέρος με το οποίο θεωρήθηκε ότι δεν έπρεπε να διαταχθεί η ανάκτηση της χορηγηθείσας ενισχύσεως υπό τη μορφή απαλλαγής από τον δημοτικό φόρο ακίνητης περιουσίας (ICI) καθώς και κατά το μέρος με το οποίο κρίθηκε ότι τα μέτρα σχετικά με την απαλλαγή από τον ενιαίο φόρο ακίνητης περιουσίας (IMU) δεν ενέπιπταν στο πεδίο εφαρμογής του άρθρου l07, παράγραφος l, ΣΛΕΕ·
            
         
               —
            
            
               εν πάση περιπτώσει, να αναιρέσει την αναιρεσιβαλλόμενη απόφαση σύμφωνα με τους λόγους αναιρέσεως τους οποίους το Δικαστήριο θα κρίνει παραδεκτούς και βάσιμους·
            
         
               —
            
            
               να καταδικάσει την Επιτροπή στα δικαστικά έξοδα στο πλαίσιο και των δύο βαθμών δικαιοδοσίας.
            
         
      Λόγοι αναιρέσεως και κύρια επιχειρήματα
   
   
               1)
            
            
               Με τον πρώτο λογο αναιρέσεως, ο οποίος διαρθρώνεται σε τέσσερα σκέλη, η Scuola Elementare Maria Montessori προβάλλει παράβαση και εσφαλμένη εφαρμογή του άρθρου 108 ΣΛΕΕ, του άρθρου 14, παράγραφος 1, του κανονισμού (ΕΚ) 659/1999 (2) και παραβίαση της υποχρεώσεως καλόπιστης συνεργασίας την οποία καθιερώνει το άρθρο 4, παράγραφος 3, ΣΕΕ, καθώς και εσφαλμένη ερμηνεία της έννοιας της απόλυτης αδυναμίας, εσφαλμένο νομικό χαρακτηρισμό των πραγματικών περιστατικών, παραμόρφωση ορισμένων αποδεικτικών στοιχείων και αντιφατική αιτιολογία, καθόσον το Γενικό Δικαστήριο έκρινε ότι η Επιτροπή δεν έσφαλε μη διατάσσοντας την Ιταλική Δημοκρατία να ανακτήσει τα ποσά που αντιστοιχούν στις φορολογικές απαλλαγές από τις οποίες επωφελήθηκαν οι μη εμπορικές οντότητες για ειδικούς σκοπούς υπό την έννοια της νομοθεσίας περί ICI, τις οποίες η Επιτροπή έκρινε παράνομες και ασυμβίβαστες με την εσωτερική αγορά.
            
         
               2)
            
            
               Με τον δεύτερο λόγο αναιρέσεως, η Scuola Elementare Maria Montessori προβάλλει παράβαση και εσφαλμένη εφαρμογή του άρθρου 107, παράγραφος 1, ΣΛΕΕ καθόσον το Γενικό Δικαστήριο έκρινε ότι η απαλλαγή από τον IMU, ο οποίος διαδέχθηκε τη νομοθεσία περί ICI, από το 2012, δεν συνιστά κρατική ενίσχυση υπό την έννοια του άρθρου 107, παράγραφος 1, ΣΛΕΕ.
            
         
      (1)  Απόφαση 2013/284/ΕΕ της Επιτροπής, της 19ης Δεκεμβρίου 2012, σχετικά με την κρατική ενίσχυση SA.20829 (C 26/2010, πρώην NN 43/2010 (πρώην CP 71/2006)) Καθεστώς απαλλαγής από τον δημοτικό φόρο ακίνητης περιουσίας για ακίνητα που χρησιμοποιούνται από μη εμπορικές οντότητες για ειδικούς σκοπούς που χορήγησε η Ιταλία (EE 2013, L 166, σ. 24).
   
      (2)  Κανονισμός (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ [108 ΣΛΕΕ] (EE L 83, σ. 1)